Document ID: 31976D0633

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιουλίου 1976 περί δημιουργίας της Συμβουλευτικής Επιτροπής για τα Κοινά Σχέδια στον τομέα της Πληροφορικής, που απετέλεσε αντικείμενο της αποφάσεως 76/632/ΕΟΚ - (76/633/ΕΟΚ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
το σχέδιο αποφάσεως που υπεβλήθη από την Επιτροπή,
Εκτιμώντας:
ότι η θέσπιση κοινοτικής πολιτικής στον τομέα της Πληροφορικής συγκαταλέγεται μεταξύ των στόχων της Κοινότητος, όπως αυτό αναγνωρίσθηκε από το ψήφισμα του Συμβουλίου της 15ης Ιουλίου 1974(1)
(1) ΕΕ αριθ. Α 86 της 20.7.1974, σ. 1.
ότι, προκειμένου να διαθέτει η Επιτροπή τα απαραίτητα στοιχεία για την καλή εκτέλεση των κοινών προγραμμάτων που αποφασίζονται από το Συμβούλιο στα πλαίσια της αναπτύξεως της πολιτικής αυτής, πρέπει να υπάρχει η δυνατότητα προσφυγής σε ένα όργανο αποτελούμενο από εκπροσώπους των Κρατών Μελών
ότι για το σκοπό αυτό πρέπει να συσταθεί η Συμβουλευτική Επιτροπή για τα Κοινά Σχέδια στον τομέα της Πληροφορικής, που απετέλεσε αντικείμενο της αποφάσεως 76/632/ΕΟΚ(2),
(2) ΕΕ αριθ. Ν 223 της 16.8.1976, σ. 11.
ΑΠΟΦΑΣΙΖΕΙ:
ρθρο 1
Συνιστάται Συμβουλευτική Επιτροπή για τα Κοινά Σχέδια στον τομέα της Πληροφορικής, αποκαλουμένη κατωτέρω «επιτροπή».
Η επιτροπή αποτελείται από εκπροσώπους που ορίζονται από τα Κράτη Μέλη και οι οποίοι δύνανται να βοηθούνται από εμπειρογνώμονες ή συμβούλους ανάλογα με τη φύση των σχεδίων. Η επιτροπή προεδρεύεται από έναν εκπρόσωπο της Επιτροπής.
Η Επιτροπή αναλαμβάνει την οργάνωση της γραμματείας της επιτροπής.
Η επιτροπή εκδίδει τον εσωτερικό της κανονισμό.
ρθρο 2
Η επιτροπή βοηθά την Επιτροπή στην εκτέλεση των κοινών σχεδίων στον τομέα της Πληροφορικής, που απετέλεσε το αντικείμενο της αποφάσεως 76/632/ΕΟΚ.
Η επιτροπή ερωτάται ιδίως επί των ακολούθων θεμάτων:
- επιλογή των «διευθυντών σχεδίων»,
- επιλογή των οργανισμών στους οποίους ανατίθενται οι εργασίες,
- σύνθεση και καθήκοντα των τεχνικών υποεπιτροπών.
ρθρο 3
Για καθένα από τα προγράμματα που θεσπίσθηκαν με την απόφαση 76/632/ΕΟΚ συγκροτείται μία τεχνική υποεπιτροπή, επιφορτισμένη να βοηθά και να συμβουλεύει το «διευθυντή σχεδίου» ως προς την εκτέλεση του εν λόγω σχεδίου. Η επιτροπή, κατόπιν αιτήσεώς της, βοηθείται στο έργο της από τις τεχνικές υποεπιτροπές και τους «διευθυντές σχεδίων».
Έγινε στις Βρυξέλλες, στις 22 Ιουλίου 1976.

Labels: 7
12
15